Oʻrmonchilik sohasida ilmiy-tadqiqot ishlarini yanada takomillashtirish chora-tadbirlari toʻgʻrisida
(resolution, 2024-10-28)

Oʻrmonchilik sohasida ilmiy-tadqiqot ishlarini rivojlantirish, ilm-fan va ishlab chiqarish oʻrtasida oʻzaro integratsiyani yanada mustahkamlash, shuningdek, Oʻzbekiston Respublikasi Prezidentining “Markaziy Osiyo atrof-muhit va iqlim oʻzgarishini oʻrganish universiteti (Green University) faoliyatini tashkil etish chora-tadbirlari toʻgʻrisida” 2023-yil 31-maydagi PQ-174-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Markaziy Osiyo atrof-muhit va iqlim oʻzgarishini oʻrganish universiteti (Green University) faoliyatini tashkil etish chora-tadbirlari toʻgʻrisida” 2023-yil 31-maydagi PQ-174-son qarori bilan Oʻrmon xoʻjaligi ilmiy-tadqiqot instituti tashkiliy tuzilmasida davlat muassasasi shaklidagi Qoraqalpogʻiston ilmiy-tajriba stansiyasini tashkil etish belgilanganligi maʼlumot uchun qabul qilinsin. 2. Oʻrmon xoʻjaligi ilmiy-tadqiqot instituti huzuridagi Qoraqalpogʻiston ilmiy-tajriba stansiyasi boshqaruv xodimlarining umumiy cheklangan soni 20 nafar etib belgilansin. 3. Oʻrmon xoʻjaligi ilmiy-tadqiqot institutining Qoraqalpogʻiston ilmiy-tajriba stansiyasiga (keyingi oʻrinlarda — Qoraqalpogʻiston ilmiy-tajriba stansiyasi) bino qurish va tajriba oʻtkazish uchun Nukus tumani hokimligi zaxirasidan ajratiladigan yer maydonlari 1-ilovaga muvofiq tasdiqlansin. 4. Qoraqalpogʻiston Respublikasi Vazirlar Kengashi: Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi bilan birgalikda bir oy muddatda Qoraqalpogʻiston ilmiy-tajriba stansiyasiga yer maydonlari ajratilishini taʼminlasin; 2024-yilda Qoraqalpogʻiston ilmiy-tajriba stansiyasining faoliyatini yoʻlga qoʻyish maqsadida Qoraqalpogʻiston Respublikasi budjeti hisobidan jami 8 mlrd soʻm, shu jumladan, stansiya binosi qurilishi uchun 6 mlrd soʻm va uning moddiy-texnik bazasini yaratish uchun 2 mlrd soʻm ajratish yuzasidan Qoraqalpogʻiston Respublikasi Joʻqorgʻi Kengesiga taklif kiritsin. Bunda ushbu xarajatlarning miqdorlariga qonunchilikda belgilangan tartibda oʻtkaziladigan ekspertiza natijalaridan kelib chiqib, aniqlik kiritilishi inobatga olinsin. 5. Belgilansinki, Qoraqalpogʻiston ilmiy-tajriba stansiyasini saqlash va uning xodimlari mehnatiga haq toʻlash bilan bogʻliq xarajatlar: 2024-yilda mazkur qarorning 4-bandiga muvofiq Qoraqalpogʻiston Respublikasi budjetidan ajratilgan mablagʻlarning iqtisod qilingan qismi hisobidan, ushbu mablagʻlar yetishmagan taqdirda esa, Oʻzbekiston Respublikasi respublika budjetidan Ekologiya, atrof-muhitni muhofaza qilish va iqlim oʻzgarishi vazirligiga ajratilgan mablagʻlar hamda qonunchilikda taqiqlanmagan boshqa manbalar hisobidan qoplanadi; 2025-yildan boshlab Qoraqalpogʻiston Respublikasi budjetida tegishli mablagʻlarni nazarda tutish orqali moliyalashtiriladi. 6. Oliy taʼlim, fan va innovatsiyalar vazirligi 2024-yil mobaynida Ilm-fanni qoʻllab-quvvatlash va innovatsiyalarni moliyalashtirish jamgʻarmasi hisobidan belgilangan tartibda choʻl sharoitiga bardoshli daraxt-buta koʻchatlarini yetishtirish hamda daraxtzorlarni barpo etishning ilgʻor texnologiyalarini ishlab chiqish boʻyicha ilmiy loyihalarni amalga oshirish uchun 1,5 mlrd soʻm mablagʻ ajratsin. 7. Qoraqalpogʻiston Respublikasi Joʻqorgʻi Kengesi hamda Ekologiya, atrof-muhitni muhofaza qilish va iqlim oʻzgarishi vazirligining Kegeyli tumanida davlat muassasasi shaklida Kegeyli davlat oʻrmon xoʻjaligini tashkil etish toʻgʻrisidagi taklifiga rozilik berilsin. 8. Belgilansinki: Kegeyli davlat oʻrmon xoʻjaligining faoliyati Vazirlar Mahkamasining “Oʻrmon xoʻjaligini boshqarish tizimini yanada takomillashtirish chora-tadbirlari toʻgʻrisida” 2017-yil 19-iyuldagi 530-son qaroriga muvofiq moliyalashtiriladi; Kegeyli davlat oʻrmon xoʻjaligining joriy xarajatlarini moliyalashtirish hamda budjetdan moliyalashtiriladigan shtat birliklarini saqlash belgilangan tartibda Oʻrmon xoʻjaligi agentligi takliflari asosida yer maydonlari qisqartiriladigan davlat oʻrmon xoʻjaliklarining tegishli mablagʻlari hamda shtat birliklarini maqbullashtirish hisobidan amalga oshiriladi. 9. Oʻrmon xoʻjaligi ilmiy-tadqiqot instituti bir oy muddatda Qoraqalpogʻiston ilmiy-tajriba stansiyasining hamda Kegeyli davlat oʻrmon xoʻjaligining ustavlarini, shtatlar jadvallarini, daromadlar va xarajatlar smetalarini tasdiqlasin va ularning belgilangan tartibda davlat roʻyxatidan oʻtkazilishini taʼminlasin. 10. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 11. Mazkur qarorning bajarilishini nazorat qilish Oʻzbekiston Respublikasi ekologiya, atrof-muhitni muhofaza qilish va iqlim oʻzgarishi vaziri A.A. Abduxakimov zimmasiga yuklansin. T/rYer uchastkasi manziliKontur raqamiJami yer maydoni,gaShu jumladanYer ajratish maqsadisugʻoriladigan yerlarlalmi yerlaryaylov yerlarkoʻp yillik daraxtzorlarqishloq xoʻjaligida foydalanilmaydigan boshqa yerlar1.“Qutankoʻl” massivi350, 351,352ch,354,355,9,839,550,28Iqlim sharoitiga mos daraxt va buta koʻchatlarini yetishtirish uchun2.“Qutankoʻl” massivi “Jamansha” qishlogʻi248q0,170,17Bino qurish uchunJami:10,09,550,45 1. Vazirlar Mahkamasining 2017-yil 19-iyuldagi 530-son qarori bilan tasdiqlangan Oʻrmon xoʻjaligi ilmiy-tadqiqot institutining tuzilmasi (4-ilova) “Pistachilik ilmiy-tajriba stansiyasi” blokidan keyin “Qoraqalpogʻiston ilmiy-tajriba stansiyasi” bloki bilan toʻldirilsin. 2. Vazirlar Mahkamasining “Oʻzbekiston Respublikasi Oʻrmon xoʻjaligi davlat qoʻmitasi tizimidagi tashkilotlarda ishlovchi xodimlarning ishlab chiqarish meʼyorlarini belgilash toʻgʻrisida” 2021-yil 30-dekabrdagi 791-son qarorida: a) nomidagi “Oʻzbekiston Respublikasi Oʻrmon xoʻjaligi davlat qoʻmitasi” soʻzlari “Oʻrmon xoʻjaligi agentligi” soʻzlari bilan almashtirilsin; b) 1-bandning ikkinchi, uchinchi, toʻrtinchi, beshinchi va oltinchi xatboshilaridagi “Oʻrmon xoʻjaligi davlat qoʻmitasi” soʻzlari “Oʻrmon xoʻjaligi agentligi” soʻzlari bilan almashtirilsin; v) 1-ilovada: nomidagi “Oʻrmon xoʻjaligi davlat qoʻmitasi” soʻzlari “Oʻrmon xoʻjaligi agentligi” soʻzlari bilan almashtirilsin; “Mutaxassislar lavozimi” ustunidagi “Oʻrmonchi* (qoʻriqchi, milliy tabiat bogʻlarida nazoratchi)” soʻzlari “Oʻrmonchi* (qoʻriqchi)” soʻzlari bilan almashtirilsin; g) 2 va 3-ilovalar nomidagi “Oʻrmon xoʻjaligi davlat qoʻmitasi” soʻzlari “Oʻrmon xoʻjaligi agentligi” soʻzlari bilan almashtirilsin; d) 4-ilovada: nomidagi “Oʻrmon xoʻjaligi davlat qoʻmitasi” soʻzlari “Oʻrmon xoʻjaligi agentligi” soʻzlari bilan almashtirilsin; quyidagi mazmundagi 40 va 41-pozitsiyalar bilan toʻldirilsin: “40.Biolog **Har bir tashkilotda141.Zoolog **Har bir tashkilotda1”; e) 5-ilova nomidagi “Oʻrmon xoʻjaligi davlat qoʻmitasi” soʻzlari “Oʻrmon xoʻjaligi agentligi” soʻzlari bilan almashtirilsin. 3. Vazirlar Mahkamasining “Davlat oʻrmon fondi yer maydonlaridan foydalanishda ijara munosabatlarini takomillashtirish chora-tadbirlari toʻgʻrisida” 2023-yil 21-dekabrdagi 674-son qarorida: a) 6-bandning uchinchi xatboshisi quyidagi tahrirda bayon etilsin: “Kadastr agentligi bilan birgalikda 2025-yil yakuniga qadar oʻrmon fondi yer uchastkalarini ijaraga berish boʻyicha barcha amaldagi shartnomalarni xatlovdan oʻtkazsin va mazkur qarorga muvofiqlashtirgan holda Kadastr agentligining hududiy boʻlinmalarida davlat roʻyxatidan oʻtkazilishini taʼminlasin”; b) 1-ilovada: 2-band quyidagi tahrirda bayon etilsin: “Mazkur Reglament talablari davlat oʻrmon fondiga kirmaydigan yerlarni ijaraga berishga hamda oʻrmon fondi yerlaridan mavsumiy foydalanishga (pichan oʻrish va chorva mollarini boqish, oʻrmon hududidagi mavjud bogʻlar, tabiiy va madaniy yongʻoq mevali bogʻlar (pista, bodom, yongʻoq) mevalari (hosili)ni yigʻish, choʻl va yaylov oʻsimliklari (saksovul, cherkiz, qondim, qorburoq va boshqa)ning urugʻlarini yigʻish, oziq-ovqat maqsadlarida qishloq xoʻjaligi mahsulotlari yetishtirishga) tatbiq etilmaydi”; 5-bandda: ikkinchi xatboshi quyidagi tahrirda bayon etilsin: “buyurtmachi — Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi (keyingi oʻrinlarda — Ekologiya vazirligi) huzuridagi Oʻrmon xoʻjaligi agentligi. Bunda davlat oʻrmon — ovchilik xoʻjaliklari hamda milliy tabiat bogʻlari hududlarini ijaraga berishda Ekologiya vazirligi buyurtmachi hisoblanadi”; uchinchi xatboshi quyidagi tahrirda bayon etilsin: “vakolatli tashkilotlar — Suv xoʻjaligi vazirligi (baliqchilik faoliyati boʻyicha), Ekologiya vazirligining hududiy boʻlinmalari (ekologik turizm, rekratsiya, sogʻlomlashtirish, dam olish maskanlari hamda ovchilik faoliyati boʻyicha), Iqtisodiyot va moliya vazirligi huzuridagi Kadastr agentligining Davlat kadastrlari palatasi hududiy boʻlinmalari”; 24-band quyidagi mazmundagi ikkinchi xatboshi bilan toʻldirilsin: “Bunda yuridik va jismoniy shaxslar bilan ovchilik xoʻjaligini yuritish uchun ov qilish joylarini berish toʻgʻrisida shartnoma Ekologiya vazirligi bilan tuziladi”; 40-band quyidagi xatboshilar bilan toʻldirilsin: Bunda: davlat qoʻriqxonalari bufer zonalari, milliy tabiat bogʻlari, pitomniklar (qoʻriqxonaga aylantirilgan zonalar bundan mustasno), oʻrmon va oʻrmon-ov xoʻjaliklari, togʻli va choʻl hududlari yer uchastkalari ularning toifasi oʻzgartirilmagan holda turistik klasterlar tashkil etish uchun tadbirkorlik subyektlariga “E-auksion” elektron savdo platformasi orqali faoliyat koʻrsatish muddatini keyinchalik uzaytirish imkoniyati bilan 10 yil muddatga ijaraga beriladi; oʻrmon fondi yerlaridan 10 gektargacha yer uchastkasi ovchilik bazalari va 100 gektargacha yer uchastkasi pitomniklar barpo etish uchun bitta lot sifatida investitsiya va shartnomaviy majburiyatlarni belgilagan holda yuridik va jismoniy shaxslarga elektron onlayn-auksion orqali 49 yil muddatga quyidagi bosqichlarda ijara huquqi asosida ajratiladi: birinchi bosqichda — 10 yil muddatga; investitsiya va shartnomaviy majburiyatlarni bajarish natijalariga koʻra: ikkinchi bosqichda — 10 yil muddatga; uchinchi bosqichda — 29 yil muddatga. Bunda, ikki yil muddat ichida yovvoyi hayvonlarni yetishtirish va takror koʻpaytirish boʻyicha pitomniklar infratuzilmasi yoki takror koʻpaytirish uchastkasi tashkil qilinmasa, ijara shartnomasi bekor qilinadi”; v) 1-ilova quyidagi tahrirda bayon etilsin: T/rFoydalanish maqsadlariJoylashish zonasi boʻyicha 1 gektar yer uchastkasi ijara toʻlovi(bazaviy hisoblash miqdorining baravari hisobida)ChoʻlTogʻVodiyToʻqay1.Oʻrmon barpo qilish uchun0,10,310,52.Yongʻoq mevali daraxtzorlar barpo etish uchun0,5110,53.Mevali bogʻlar (daraxtzorlar) barpo etish uchun151054.Mevali va manzarali koʻchat yetishtirish uchun251055.Tez oʻsuvchi daraxt plantatsiyalarini barpo etish uchun131056.Qishloq xoʻjaligi ekinlarini ekish uchun51015107.Dorivor oʻsimliklar madaniy plantatsiyalarini barpo etish uchun12328.Asalarichilik faoliyati uchun15529.Baliqchilik faoliyati uchun55151010.Ovchilik faoliyati uchun31010511.Ekologik turizm, rekratsiya, sogʻlomlashtirish hamda dam olish maskanlari faoliyati uchun (oʻsimlik va hayvonot dunyosiga zarar keltirmaslik sharti bilan)3101010Bunda Burchmulla, Ohangaron, Kitob, Zomin, Boysun, Uzun, Jomboy, Baxmal davlat oʻrmon xoʻjaliklari, Shahrisabz, Pop, Urgut ixtisoslashtirilgan davlat oʻrmon xoʻjaliklarida1030302012.Limonariy va issiqxonalar tashkil etish uchun510151013.Yovvoyi hayvonlarni takror koʻpaytirish va urchitish pitomnigini tashkil etish uchun310105